Արմեն Մարտիրոսյանը նշեց, որ առաջիկայում հանդես կգան ընտրական օրենսգրքում փոփոխությունների հետ կապված առաջարկություններով: «Ժառանգությունը 15 տարի անընդմեջ ընտրական գործընթացների մեջ է, և մենք գիտենք՝ ինչ է անհրաժեշտ փոփոխել ընտրական օրենսգրքում»,-ասաց բանախոսը՝ հավելելով, որ գոնե այս ընտրություններին ընտրական մուտքի շեմը խորհրդարան պետք է իջեցվի: «Այս անգամ մենք ֆորսմաժորային իրավիճակում ենք գործելու և, հետևաբար, խորհրդարանում պետք է շատ այլ ուժեր լինեն` հասարակության ձայնը լսելի դարձնելու համար: «Կարևոր է, որ հեղափոխությունն իր տրամաբանական ավարտին հասնի նաև ինստիտուցիոնալ առումով»,-ընդգծեց բանախոսը: